ᱪᱚᱱᱰᱤᱠᱟ ᱦᱟᱛᱷᱩᱨᱩᱥᱤᱝᱦᱟ

ᱩᱯᱩᱞ ᱪᱚᱱᱰᱤᱠᱟ ᱦᱟᱛᱷᱩᱨᱩᱥᱤᱝᱦᱟ (ᱥᱤᱝᱦᱚᱠᱤ: චන්දික හතුරුසිංහ; ᱡᱟᱱᱟᱢ: ᱑᱓ ᱥᱮᱯᱴᱮᱢᱵᱚᱨ, ᱑᱙᱖᱘) ᱠᱚᱞᱚᱢᱵᱳ ᱨᱮ ᱡᱟᱱᱟᱢ ᱟᱠᱟᱱ ᱥᱨᱤᱞᱚᱝᱠᱟᱱ ᱠᱨᱤᱠᱮᱴᱟᱨ ᱠᱟᱱᱟᱭ᱾ ᱡᱚᱡᱚᱢ ᱛᱤ ᱨᱮᱱ ᱱᱩᱭ ᱵᱮᱴᱟᱨ ᱫᱚ ᱥᱨᱤᱞᱚᱝᱠᱟ ᱠᱨᱤᱠᱮᱴ ᱫᱚᱞ ᱨᱮ ᱛᱟᱸᱦᱮ ᱡᱚᱠᱷᱚᱡ ᱡᱚᱡᱚᱢ ᱛᱤ ᱛᱮᱜᱮ ᱢᱤᱰᱤᱭᱟᱢ ᱯᱷᱟᱥᱴᱮ ᱵᱳᱞᱤᱝ ᱮᱛ ᱛᱟᱸᱦᱮᱸᱱᱟ᱾ ᱥᱨᱤᱞᱚᱝᱠᱟ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱥᱟᱶ ᱜᱷᱟᱸᱨᱚᱡᱽ ᱠᱨᱤᱠᱮᱴ ᱨᱮ ᱛᱟᱢᱤᱞ ᱤᱣᱱᱤᱭᱚᱱ ᱠᱨᱤᱠᱮᱴ ᱟᱨ ᱮᱛᱦᱞᱮᱴᱤᱠ ᱠᱞᱟᱵ ᱟᱨ ᱢᱩᱨᱥ ᱥᱯᱳᱨᱴᱥ ᱠᱞᱟᱵ ᱨᱮ ᱦᱚᱸᱭ ᱜᱟᱛᱮᱜ ᱠᱟᱱ ᱛᱟᱸᱦᱮᱸᱱᱟ᱾ ᱱᱮᱛᱟᱨ ᱫᱚ ᱩᱱᱤ ᱵᱟᱝᱞᱟᱫᱮᱥ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱨᱮᱱ ᱢᱩᱬᱩᱛ ᱠᱳᱪ ᱞᱮᱠᱟᱛᱮᱭ ᱠᱟᱹᱢᱤᱭ ᱫᱟ᱾

 ᱜᱟᱛᱮ ᱡᱤᱭᱚᱱ 
ᱥᱨᱤᱞᱚᱝᱠᱟᱱ ᱠᱨᱤᱠᱮᱴ ᱫᱚᱞ ᱨᱮᱱ ᱳᱯᱮᱱᱤᱝ ᱵᱮᱴᱟᱨ ᱞᱮᱠᱟᱛᱮ ᱦᱟᱛᱷᱩᱨᱩᱥᱤᱝᱦᱟ ᱫᱚ ᱨᱳᱥᱳᱱ ᱢᱚᱦᱟᱱᱟᱢᱟ ᱥᱟᱶᱛᱮ ᱵᱮᱴᱤᱝ ᱮ ᱯᱷᱮᱰᱚᱜ ᱠᱟᱱ ᱛᱟᱸᱦᱮᱸᱱᱟ᱾ ᱴᱮᱥᱴ ᱠᱨᱤᱠᱮᱴ ᱜᱟᱛᱮ ᱨᱮ ᱯᱟᱹᱦᱤᱞ ᱯᱮᱭᱟ ᱜᱟᱛᱮ ᱨᱮᱜᱮ ᱩᱱᱤ ᱯᱮᱭᱟ ᱦᱟᱯᱷ ᱥᱮᱱᱪᱩᱨᱤ ᱠᱚᱨᱟᱣ ᱟᱠᱟᱫᱟᱭ᱾ ᱑᱙᱙᱙ ᱥᱮᱨᱢᱟ ᱨᱮ ᱦᱩᱭᱞᱮᱱ ᱠᱨᱤᱠᱮᱴ ᱡᱮᱜᱮᱛ ᱡᱟᱠᱟᱛ ᱠᱟᱯ ᱜᱟᱛᱮ ᱯᱚᱨ ᱠᱷᱚᱱ ᱱᱩᱭ ᱵᱮᱴᱟᱨ ᱫᱚ ᱡᱮᱜᱮᱛᱟᱹᱨᱤ ᱠᱨᱤᱠᱮᱴ ᱜᱟᱛᱮ ᱠᱷᱚᱱ ᱚᱵᱚᱥᱚᱨᱮ ᱦᱟᱛᱟᱣ ᱞᱮᱫᱟ᱾ ᱒᱐᱐᱕-᱐᱖ ᱥᱮᱨᱢᱟ ᱨᱮ ᱴᱤ ᱴᱩᱭᱮᱱᱴᱤ ᱠᱨᱤᱠᱮᱴ ᱜᱟᱛᱮ ᱨᱮ ᱦᱚᱸᱭ ᱥᱮᱞᱮᱫ ᱞᱮᱱᱟ᱾ 

 ᱠᱳᱪ ᱡᱤᱭᱚᱱ 
ᱜᱟᱛᱮ ᱡᱤᱭᱚᱱ ᱠᱷᱚᱱ ᱡᱤᱨᱟᱹᱣ ᱦᱟᱛᱟᱣ ᱯᱚᱨ ᱒᱐᱐᱕ ᱥᱮᱨᱢᱟ ᱠᱷᱚᱱ ᱢᱤᱫ ᱥᱮᱨᱢᱟ ᱞᱟᱹᱜᱤᱛ ᱩᱱᱤ ᱫᱚ ᱥᱚᱝᱡᱩᱠᱛᱚ ᱟᱨᱚᱵ ᱟᱢᱤᱨᱟᱛ ᱨᱮᱱ ᱠᱳᱪ ᱦᱤᱥᱟᱹᱵᱛᱮ ᱠᱟᱹᱢᱤ ᱮᱛᱦᱚᱵᱞᱮᱫᱟ᱾ ᱤᱱᱟᱹ ᱛᱟᱭᱚᱢ ᱩᱱᱤ ᱫᱚ ᱥᱨᱤᱞᱚᱝᱠᱟ ᱮ ᱠᱨᱤᱠᱮᱴ ᱫᱚᱞ ᱨᱮᱱ ᱠᱳᱪ ᱞᱮᱠᱟᱛᱮ ᱯᱮ ᱥᱮᱨᱢᱟ ᱞᱟᱹᱜᱤᱛ ᱪᱩᱠᱛᱤᱵᱚᱫᱫᱷᱚ ᱞᱮᱱᱟᱭ᱾ ᱒᱐᱐᱙ ᱥᱮᱨᱢᱟ ᱨᱮ ᱥᱨᱤᱞᱚᱝᱠᱟ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱨᱮᱱ ᱠᱳᱪ ᱴᱨᱮᱵᱷᱚᱨ ᱵᱮᱞᱤᱥ ᱨᱮᱱ ᱥᱚᱦᱚᱠᱟᱨᱤ ᱦᱤᱥᱟᱹᱵᱛᱮᱭ ᱥᱮᱞᱮᱫ ᱞᱮᱱᱟ᱾ ᱒᱐᱑᱑ ᱠᱨᱤᱠᱮᱴ ᱡᱮᱜᱮᱴ ᱡᱟᱠᱟᱛ ᱠᱟᱯ ᱨᱮ ᱩᱱᱤ ᱫᱚ ᱠᱟᱱᱟᱰᱟ ᱨᱮᱱ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱨᱮᱱ ᱠᱳᱪᱤᱝ ᱯᱚᱨᱟᱢᱚᱨᱥᱳᱠ ᱞᱮᱠᱟᱛᱮ ᱫᱟᱭᱤᱛᱛᱚ ᱧᱟᱢ ᱞᱮᱫᱟᱭ᱾ 

᱒᱐᱑᱔ ᱥᱮᱨᱢᱟ ᱨᱮ ᱴᱤ ᱴᱩᱭᱮᱱᱴᱤ ᱠᱨᱤᱠᱮᱴ ᱡᱮᱜᱮᱛ ᱡᱟᱠᱟᱛ ᱠᱟᱯ ᱢᱩᱪᱟᱹᱫ ᱠᱟᱛᱮ ᱥᱮᱱ ᱡᱟᱨᱜᱮᱱᱥᱮᱱ ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱨᱮᱱ ᱠᱳᱪ ᱠᱷᱚᱱ ᱫᱟᱭᱤᱛᱛᱚ ᱟᱲᱟᱜ ᱜᱤᱰᱤ ᱛᱟᱭᱚᱢ ᱦᱟᱛᱷᱩᱨᱩᱥᱤᱝᱦᱟ ᱫᱚ ᱵᱟᱝᱞᱟᱫᱮᱥ ᱨᱮᱱ ᱠᱳᱪ ᱞᱮᱠᱟᱛᱮ ᱱᱤᱭᱮᱜᱮ ᱧᱟᱢ ᱟᱠᱟᱫᱟ᱾ 

 ᱟᱨᱦᱚᱸ ᱧᱮᱞᱢᱮ 

 ᱠᱳᱪ
 ᱵᱟᱝᱞᱟᱫᱮᱥ ᱠᱨᱤᱠᱮᱴ ᱵᱳᱨᱰ
 ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ
 ᱥᱨᱤᱞᱚᱝᱠᱟ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ

 ᱥᱟᱹᱠᱷᱭᱟᱹᱛ 

 ᱵᱟᱨᱦᱮ ᱡᱚᱱᱚᱲ 

 CricketArchive player profile
 Cricinfo player profile